**Tájékoztató a földhasználati jog bejelentéséről, illetve a Keszthelyi Körzeti Földhivatal ügyfélfogadási rendjéről**

2013. január 1. napjával változtak a földhasználati bejelentés szabályai.

A földhasználó - aki lehet maga a földrészlet tulajdonosa is - területnagyságtól függetlenül minden termőföldet - termőföld az a földrészlet, ami a tulajdoni lapon művelési ágban (szántó, rét szőlő, stb.) van nyilvántartva és aranykorona értéke van - köteles bejelenteni a földhivatalhoz.

Az erdő művelési ágban nyilvántartott területeket nem kell bejelenteni.

Termőföld általában a községek külterületén, zártkertjében fordul elő. A települések belterületén csak az 1 ha-nál nagyobb területű, és művelési ágban nyilvántartott területeket kell bejelenteni. Ilyen terület nagyon kevés van a településeken. Csak azért, mert "kertként" művelnek belterületi földrészleteket, azért még nem kell bejelenteni.

A földhasználatot a használat megkezdésétől számított 30 napon belül kell a használónak bejelentenie. Mivel a jogszabályváltozás 2013. január 1-én lépett érvénybe, ezért a határidő  2012. január 31-én lejárt. A Kormány 2013. április 30-ig adott haladékot a bejelentés teljesítésére.

Ha a földhasználó több járási földhivatal illetékességi területéhez tartozó termőföldet használ, úgy a bejelentést kizárólag egy földhivatal felé kell megtennie azzal, hogy az adatlapon fel kell tüntetnie minden általa használt földrészlet adatát (község, helyrajzi szám, stb.). Az a földhivatal, ahová a bejelentést megtették, hivatalból megkeresi a bejegyzés végett az összes érintett földhivatalt.

A bejelentést csak az előírt formanyomtatványon lehet megtenni. A nyomtatvány a földhivatalokban, illetve a községekbe kijáró ügysegédeknél hozzáférhető. Hévízen hétfőn, szerdán és pénteken 09.00-12.00 óráig, kedden és csütörtökön 13.00-16.00 óráig érhető el ügysegéd.

Az internetről is letölthető a nyomtatvány, a www.foldhivatal.hu honlapról.

Még egy határidő van, amit a már bejelentett - 2013.01.01. előtt -   földhasználóknak be kell tartani. Az a földhasználó - magánszemély és gazdálkodó szervezet - aki a korábbi bejelentésében nem tüntette fel az állampolgárságát, személyi azonosító számát, gazdálkodó esetében pedig a statisztikai azonosító számát (törzsszám), 2013. 03. 31. napjáig ezt megteheti az "Azonosító adatközlési adatlap" kitöltésével és a földhivatalhoz való eljuttatásával.

A földhasználati bejelentéseket nem szükséges személyesen megtenni, postán is el lehet juttatni a földhivatalokhoz.

A földhasználati bejelentés részletes szabályait a 356/2007. (XII.23.) Kormányrendelet szabályozza.

Jelenleg a Keszthelyi Körzeti Földhivatal ügyfélfogadási rendje a következő:

Hétfő 8.00-12.00 13.00-15.00

Kedd 8.00-11.30

Szerda 8.00-12.00 13.00-15.00

Csütörtök nincs ügyfélfogadás

Péntek 8.00-11.30

2013.03.18. napjától kedd délután és csütörtökön egész nap lesz ügyfélfogadás.

Kedd 8.00-11.30 13.00-15.00

Csütörtök 8.00-12.00 13.00-15.00

Kedd délután és csütörtökön egész nap csak a földhasználati bedványokkal foglalkozik a Keszthelyi Körzeti Földhivatal! Pénztár nem fog működni, tulajdoni lapot a Földhivatal ebben az időszakban nem tud kiadni!

Kérünk mindenkit, hogy akinek a fentiek alapján bejelentési kötelezettsége áll fenn, szíveskedjen 2013. április 30. napjáig a Keszthelyi Körzeti Földhivatalnál ezt megtenni.

 **Dr. Varga Andrea**

Keszthelyi Járási Hivatal

 hivatalvezető